Diari Oficial de la Generalitat Valenciana


Sumari del DOGV 5518, del 23-05-2007 (2007/6386)

RESOLUCIÓ de 3 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració entre el Ministeri de Treball i Assumptes Socials i la Generalitat (Conselleria de Benestar Social) per a la realització d'actuacions encaminades a garantir a les dones víctimes de violència de gènere el dret a l'assistència social integral..
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6386


Data del document
:   03-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * dona
    * assistència social
    * violència
    * administració central
    * víctima

RESOLUCIÓ de 3 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració entre el Ministeri de Treball i Assumptes Socials i la Generalitat (Conselleria de Benestar Social) per a la realització d'actuacions encaminades a garantir a les dones víctimes de violència de gènere el dret a l'assistència social integral.. [2007/6386]
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat (conselleria de Benestar Social), el 16 de novembre de 2006, un Conveni de col·laboració per a la realització d'actuacions encaminades a garantir a les dones víctimes de violència de gènere el dret a l'assistència social integral, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0181/2007, i que figura com a annex d'esta resolució.
València, 3 de maig de 2007. La directora general de Relacions amb les Corts i Secretariat del Govern: Angélica Such Ronda.
CONVENI DE COL·LABORACIÓ ENTRE EL MINISTERI DE TREBALL I ASSUMPTES SOCIALS I LA GENERALITAT VALENCIANA (CONSELLERIA DE BENESTAR SOCIAL) PER A LA REALITZACIÓ D'ACTUACIONS ENCAMINADES A GARANTIR A LES DONES VÍCTIMES DE VIOLÈNCIA DE GÈNERE EL DRET A L'ASSISTÈNCIA SOCIAL INTEGRAL.
A Madrid, 16 de novembre de 2006
REUNITS
D'una part, el Sr. Jesús Caldera Sánchez-Capitán, ministre de Treball i Assumptes Socials, nomenat pel Reial Decret 558/2004, de 17 d'abril (Boletín Oficial del Estado número 94, de 18 d'abril de 2004), en nom i representació de l'administració General de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (Boletín Oficial del Estado número 12, del dia 14 de gener de 1999), i en l'Acord del Consell de Ministres de 2 de març de 1990 (BOE de 16 de març de 1990), modificat per l'Acord de 3 de juliol de 1998 (BOE de 16 de juliol de 1998), sobre competència per a celebrar convenis de col·laboració amb les comunitats autònomes.
I d'una altra part, l'Honorable Sra. Alicia de Miguel García, consellera de Benestar Social, en virtut de la competència atribuïda per l'article 35 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana, en relació amb el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la conselleria de Benestar Social, facultada per a este acte mitjançant Decret 120/2003, de 11 de juliol, en virtut del que disposa l'article 54 bis b) del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana,
Ambdós parts es reconeixen mútua capacitat per a obligar-se i convindre i
MANIFESTEN
PRIMER: Que la Llei Orgànica 1/2004, de 28 de desembre, de Mesures de Protecció Integral contra la Violència de Gènere, reconeix en l'article 19 el dret a l'assistència social integral de les dones víctimes de violència de gènere.
De conformitat amb el que disposa la Llei Orgànica 1/2004, el dret a l'assistència social integral inclou el dret a servicis socials d'atenció, d'emergència, de suport i acollida i de recuperació integral, i l'organització dels dits servicis respondrà als principis d'atenció permanent, actuació urgent, especialització de prestacions i multidisciplinarietat professional.
L'atenció multidisciplinària implicarà especialment:
Informació a les víctimes
Atenció psicològica
Suport social
Seguiment de les reclamacions dels drets de la dona.
Suport educatiu a la unitat familiar.
Formació preventiva en els valors d'igualtat dirigida al seu desenrotllament personal i a l'adquisició d'habilitats en la resolució no violenta de conflictes
Suport a la formació i inserció laboral.
SEGON: Que en la disposició addicional tretzena de la Llei Orgànica 1/2004, s'establix que, a fi de coadjuvar a la posada en funcionament dels servicis establits en l'article 19 i garantir l'equitat interterritorial en la seua implantació, es dotarà un Fons a què podran accedir les comunitats autònomes, d'acord amb els criteris objectius que es determinen en la respectiva conferència sectorial.
Per la seua banda, les comunitats autònomes realitzaran un diagnòstic conjuntament amb les administracions locals sobre l'impacte de la violència de gènere en la seua comunitat, així com una valoració de necessitats, recursos i servicis necessaris, per a garantir a les dones víctimes de violència de gènere el dret a l'assistència social integral.
TERCER: El Ministeri de Treball i Assumptes Socials, té entre les seues competències l'impuls de les polítiques d'igualtat d'oportunitats entre dones i hòmens, en general, així com la planificació, direcció, coordinació i avaluació de les polítiques públiques de l'administració General de l'Estat en la matèria, relacionades amb la violència exercida sobre les dones. Per això, el Fons previst en la disposició addicional tretzena de la Llei Orgànica 1/2004 figura en el Pressupost de Gastos del Ministeri de Treball i Assumptes Socials per al 2006.
QUART: Que la Generalitat té assumides competències en matèria de promoció de la Dona, d'acord amb la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, i està interessada a accedir al Fons dotat en els Pressupostos Generals de l'Estat per a coadjuvar a la posada en funcionament dels servicis que garantisquen a les víctimes de violència de gènere el dret a l'assistència social integral, d'acord amb els criteris aprovats en la Conferència Sectorial de Dona celebrada el dia 6 d'abril de 2006.
QUINT: Que, d'acord amb el que establix l'apartat 1 de l'article 86 de la Llei 47/2003, de 26 de novembre, General Pressupostària, esta col·laboració pot articular-se a través de la subscripció del corresponent conveni.
Per això ambdós parts, de conformitat amb el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999) i en l'Acord de Consell de Ministres de 26 de maig de 2006, pel qual es formalitzen, per a l'any 2006, els criteris de distribució, així com els compromisos financers resultants, del Fons previst en la disposició addicional tretzena de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, ACORDEN subscriure el present conveni de col·laboració, que es regirà per les següents
CLÀUSULES
PRIMERA. El present Conveni té com a objecte la col·laboració entre l'administració General de l'Estat, a través del Ministeri de Treball i Assumptes Socials i la Generalitat Valenciana, a través de la conselleria de Benestar Social, per al desenrotllament de les actuacions que es relacionen en l'annex que a este Conveni s'adjunta, a fi de posar en funcionament els servicis que garantisquen a les víctimes de violència de gènere el dret a l'Assistència Social Integral, reconegut en l'article 19 de la Llei Orgànica 1/2004.
Estes actuacions han sigut acordades basant-se en el diagnòstic elaborat per la Generalitat sobre l'impacte de la violència de gènere al seu territori, i en el qual es preveu, a més, una valoració de les necessitats, recursos i servicis necessaris per a garantir el dret a l'assistència social integral a les víctimes de violència de gènere, en aplicació del que disposa la disposició addicional tretzena de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.
SEGONA. La Generalitat desplegarà les actuacions a què fa referència la clàusula anterior, per si sola o en col·laboració amb altres entitats públiques i privades, o per mitjà de la contractació de la prestació dels servicis amb terceres persones, de conformitat amb el que establix el citat annex.
TERCERA. En aplicació de l'Acord de Consell de Ministres de 26 de maig de 2006, amb què es formalitzen, per a l'any 2006, els criteris de distribució, així com els compromisos financers resultants, del Fons previst en la disposició addicional tretzena de la Llei Orgànica 1/2004, el Ministeri de Treball i Assumptes Socials, a càrrec de les seues aplicacions pressupostàries 60.81.072A.717 i 34.75.083L.105 per a l'exercici 2006, aportarà la quantitat de 507.183,07 euros, a càrrec de la primera aplicació, i la quantitat de 941.911,41 euros, a càrrec de la segona, com a participació en la realització d'actuacions arreplegades en el citat annex.
QUARTA. La Generalitat aportarà, almenys, una dotació econòmica de la mateixa quantia que l'aportada pel Ministeri de Treball i Assumptes Socials, per a fer front als costos derivats del desplegament del conjunt d'actuacions objecte del present Conveni de Col·laboració i que es relacionen en el seu annex. La Generalitat cofinançarà cada una de les actuacions que es relacionen en l'annex que a este Conveni s'acompanya, amb una aportació mínima del quinze per cent i màxima del huitanta-cinc per cent del cost de la seua posada en marxa.
L'aportació de la Generalitat es realitzarà a càrrec de les aplicacions següents:
Aplicació pressupostària: 92.70.59.1980.956.61.1: 657.567,50 euros.
Aplicació pressupostària: 19.67.22.9962.764.39.2:
Línia T1329: 711.523,74 euros.
Línia T5337: 77.140,56 euros.
Línia T6371: 38.570,28 euros.
Total: 827.234,58 euros
Aplicació pressupostària: 34.70.41.9319.756.95.8:Total: 166.219,70 euros.
QUINTA. Després de la firma del present Conveni, el Ministeri de Treball i Assumptes Socials procedirà a transferir a la Generalitat la quantitat prevista en la clàusula tercera d'este conveni o la que reste per transferir en eixe moment fins a la dita quantitat, si s'haguera efectuat anteriorment la transferència d'algunes quantitats a l'empara del que preveu l'Acord de Consell de Ministres de 26 de maig de 2006, pel qual es formalitzen, per a l'any 2006, els criteris de distribució, així com els compromisos financers resultants, del Fons previst en la disposició addicional tretzena de la Llei Orgànica 1/2004 (BOE núm. 313, de 29 de desembre de 2004).
SEXTA: La Generalitat Valenciana haurà de:
a) Aplicar els fons previstos en les clàusules tercera i quarta als gastos corresponents a l'execució i desplegament de les actuacions previstes en l'annex a este Conveni de Col·laboració.
b) Informar sobre el contingut i les característiques d'estes i proporcionar al Ministeri de Treball i Assumptes Socials la informació que demane en relació amb el present Conveni.
c) Elaborar un informe final d'avaluació en què es descriguen les actuacions realitzades i es regulen per a cada una, almenys, els punts següents:
- Data de posada en marxa i de realització
- Grau de consecució dels objectius previstos
- Dades estadístiques sobre les usuàries dels servicis
- Informació econòmica
- Grau d'execució del pressupost
- Altres col·laboracions obtingudes
- Dificultats i propostes
- Valoració
d) Remetre, abans del 31 de març de 2007, un estat d'execució de l'exercici, indicant les quanties totals de compromisos de crèdits, les obligacions reconegudes i els pagaments realitzats, d'acord amb el que disposa l'article 86, apartat 2, regla sexta, de la Llei 47/2003, de 26 de novembre, General Pressupostària.
e) Comunicar qualsevol proposta de modificació que poguera sorgir en el desplegament i l'execució de les actuacions, tant les referides al contingut com a la forma, terminis d'execució, etc, a fi d'acordar conjuntament amb el Ministeri, l'acceptació expressa de qualsevol variació en el desplegament d'aquestes.
SÈPTIMA: Per al seguiment del present Conveni, es crearà una Comissió de Seguiment formada per una persona en representació del Ministeri de Treball i una altra en representació de la comunitat autònoma.
La Comissió de Seguiment tindrà com a funcions vetlar pel compliment del que establixen els convenis, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes i activitats.
La persona en representació del Ministeri serà designada per la delegada especial del Govern contra la Violència sobre la Dona i la persona en representació de la conselleria de Benestar Social per la directora general de la Dona.
OCTAVA: En tota la publicitat i difusió que es realitze sobre les actuacions derivades del present Conveni es farà constar expressament que estes es duen a terme en virtut de la col·laboració establida entre el Ministeri de Treball i Assumptes Socials i la conselleria de Benestar Social de la Generalitat Valenciana, incloent-s'hi a més el logotip del Ministeri de Treball i Assumptes Socials, d'acord amb el que establix la disposició addicional segona del Reial Decret 1.465/1999, de 17 de setembre, pel qual s'establixen criteris d'imatge institucional i es regula la producció documental i el material imprés de l'administració General de l'Estat.
NOVENA: La duració del conveni de col·laboració s'establix per a l'any 2006 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament, sense perjuí de l'extensió dels seus efectes fins al 31 de març de l'exercici següent per a complir a la clàusula sexta sobre justificació.
No obstant la vigència establida en el paràgraf anterior, serà causa d'extinció l'incompliment del conveni per qualsevol de les parts amb els efectes legals que això comporta, en funció de la que haja incomplit i del moment en què es produïsca este.
En cas de resolució del conveni de col·laboració per incompliment total o parcial de les seues obligacions per part de la Generalitat, esta haurà de reintegrar al Ministeri de Treball i Assumptes Socials les quantitats que haguera percebut com a aportació econòmica d'este, sent a càrrec de l'esmentada administració el finançament de les activitats que, si és el cas, es troben en curs.
DESENA: Si els gastos efectivament realitzats (pressupost final executat) excediren del pressupost previst en este conveni de col·laboració (pressupost inicial), este excés anirà a càrrec de la Generalitat. Al contrari, els romanents de fons resultants al finalitzar l'exercici 2006, que es troben en poder d'esta, es destinaran a fer efectives les obligacions pendents de pagament a la fi de l'exercici 2006 i el sobrant que no estiguera compromés es reintegrarà a l'Estat.
ONZENA: El present conveni de col·laboració es troba exclòs de l'àmbit del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, en virtut del que establix l'article 3.1.c) del dit text legal. No obstant això, els principis de la dita Llei sí que s'aplicaran per a resoldre els dubtes i llacunes que puguen plantejar-s'hi, tal com establix l'article 3.2 del mencionat text legal.
DOTZENA: Atesa la naturalesa administrativa d'este conveni de col·laboració, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució.
DILIGÈNCIA: Per a fer constar que este Conveni s'ajusta al model objecte d'informe per l'Advocacia de l'Estat en el Ministeri de Treball i Assumptes Socials, amb data 17 de febrer de 2006 i pel Servici Jurídic de la conselleria de Benestar Social de la Generalitat, amb data 13 de juliol de 2006.
I, en prova de conformitat, firmen el present Conveni de Col·laboració en dos exemplars, quedant-se un en poder de cada part, al lloc i en la data a dalt indicats.
El ministre de Treball i Assumptes Socials
Jesús Caldera Sánchez-Capitán
La consellera de Benestar Social
Alicia de Miguel García